### Beslutning

Godkendt.

### Sagsfremstilling

### Resume og sagens baggrund

En vandforsyningsplan er Kommunens administrationsgrundlag for vandforsyning, som skal sikre vandforsyningen i kommunen. De "gamle" kommuner i Kalundborg Kommune havde hver sin vandforsyningsplan, der er udløbet, og der er aldrig udarbejdet en samlet vandsyningsplan. Arbejdet med en ny samlet vandforsyningsplan er nu i gang, og Teknik og Miljøudvalget orienteres om dette arbejde.

### Indstillinger

Chefen for Plan, Byg og Miljø indstiller, at orienteringen tages til efterretning.

### Behandling

Teknik- og Miljøudvalget.

### Sagsfremstilling

Vandforsyningsplanerne for de 5 "gamle" kommuner er ikke længere tidssvarende, og der skal derfor udarbejdes en ny samlet vandforsyningsplan. En vandforsyningsplan skal sikre en robust vandforsyning, der kan forsyne kommunens borgere og erhvervsliv.

Vandforsyningsplanen beskriver den nuværende vandforsyning, som består af 40 vandværker og forsyningsområder. Planen udpeger, hvilke vandværker der forventes at blive de bærende vandforsyninger.

Planen indeholder informationer om, hvordan vandet behandles på de enkelte vandværker og hvor meget vand, det enkelte vandværk kan behandle. Både vandkvalitet og kvantitet spiller en vigtig rolle for den fremtidige forsyningsstruktur.

Vigtigt er det også, at vandforsyningsplanen indeholder strategier for, hvordan vandforsyningerne kan følge med samfundsudviklingen, herunder øget vandbehov. Øget vandbehov kan medføre behovet for nye kildepladser og udbygning af vandværkerne og forsyningsnettet. [adresse] arbejder netop med dette for at imødekomme udbygningen af erhvervslivet i [adresse]. Vandforsyningsplanen vil understøtte udviklingsprocessen.

I tilfælde for eksempel en akut forurening skal der i vandforsyningsplanen tages stilling til, hvordan nødforsyningen bygges op. Det vil fremgå, hvilke vandværker, der i en nødsituation kan erstatte hinanden.

Kommunen vil som en del af arbejdet samarbejde med eksterne interessenter, som vandværkerne, Sundhedsstyrelsen og nabokommunerne.

Vandforsyningsplanen forventes færdig primo 2023.

### Økonomiske konsekvenser

Ingen.

### Sagens forløb

06-01-2022 Teknik- og Miljøudvalget
Godkendt.